《偈颂九十三首》
宋代·释梵琮

不离家舍，常在途中。
途中家舍，触处相逢。
人从明州来，却入庐山去。
云间逢五老，因问途中事。
难难，狂风吹入拆船湾。
易易，扬澜左蠡平如砥。
也不难，也不易，
仰面看天，低头取气。

作者简介：释梵琮，号率庵。宁宗嘉定十二年（一二一九）住庆元府仗锡山延胜禅院。理宗绍定元年（一二二八）住南康军云居山真如禅院。为南岳下十七世，佛照德光禅师法嗣。有了见编《云居率庵和尚语录》一卷，收入《续藏经》。事见《语录》。　释梵琮诗，以辑自《语录》者及《语录》中单编的诗合编为一卷，辑自他书者附于卷末。